ประกาศคณะกรรมการประมงประจำจังหวัดศรีสะเกษเรื่องกำหนดเขตพื้นที่รักษาพันธุ์สัตว์น้ำพ.ศ.๒๕๖๑ โดยที่จับสัตว์น้ำบางพื้นที่ในจังหวัดศรีสะเกษมีสภาพพื้นที่ที่มีความเหมาะสมต่อการบำรุงรักษา เพื่อให้เป็นแหล่งที่อยู่อาศัยแพร่ขยายพันธุ์ วางไข่และเลี้ยงตัวในวัยอ่อนของสัตว์น้ำ ประกอบกับบริเวณดังกล่าวมีการทำการประมงอยู่เป็นจำนวนมากหากปล่อยไว้จะทำให้สัตว์น้ำในบริเวณดังกล่าวถูกจับในปริมาณมากเกินศักยภาพการผลิตของธรรมชาติอันจะส่งผลกระทบต่อความอุดมสมบูรณ์ของสัตว์น้ำในพื้นที่ดังกล่าว ดังนั้น เพื่อเป็นการอนุรักษ์ทรัพยากรสัตว์น้ำให้สามารถใช้ประโยชน์ได้อย่างยั่งยืนจึงสมควรกำหนดมาตรการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศของแหล่งน้ำดังกล่าวไว้อย่างยั่งยืนตามหลักป้องกันล่วงหน้าประกอบกับความในมาตรา ๕๖ แห่งพระราชกำหนดการประมง พ.ศ. ๒๕๕๘บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนดอาศัยอำนาจตามความในมาตรา ๒๘ วรรคหนึ่ง (๓) ประกอบมาตรา ๕๖แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดศรีสะเกษโดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ ๑ ที่จับสัตว์น้ำดังต่อไปนี้เป็นเขตพื้นที่รักษาพันธุ์สัตว์น้ำ(๑)ที่จับสัตว์น้ำแม่น้ำเสียว (วังแสง) บริเวณท้องที่บ้านหนองจอก หมู่ที่ ๗ ตำบลหนองบัวดงอำเภอศิลาลาด จังหวัดศรีสะเกษ ตามแผนที่แสดงแนวเขตที่กำหนด หมายเลข ๑/๑๒แนบท้ายประกาศนี้(๒)จับสัตว์น้ำแม่น้ำเสียว (วังหิน) บริเวณท้องที่บ้านตู้ หมู่ที่ ๘ ตำบลหนองบัวดง อำเภอศิลาลาดจังหวัดศรีสะเกษ ตามแผนที่แสดงแนวเขตที่กำหนด หมายเลข ๒/๑๒ แนบท้ายประกาศนี้(๓)ที่จับสัตว์น้ำแม่น้ำเสียว (วังบักเยา) บริเวณท้องที่บ้านหลักด่าน หมู่ที่ ๓ ตำบลหนองบัวดงอำเภอศิลาลาด จังหวัดศรีสะเกษ ตามแผนที่แสดงแนวเขตที่กำหนด หมายเลข ๓/๑๒แนบท้ายประกาศนี้(๔)ที่จับสัตว์น้ำแม่น้ำเสียว (กุดผือ) บริเวณท้องที่บ้านดงเค็ง หมู่ที่ ๙ ตำบลหนองบัวดง อำเภอศิลาลาด จังหวัดศรีสะเกษ ตามแผนที่แสดงแนวเขตที่กำหนดหมายเลข ๔/๑๒ แนบท้ายประกาศนี้(๕)ที่จับสัตว์น้ำแม่น้ำเสียว (ปากห้วยน้ำเค็ม) บริเวณท้องที่บ้านหนองพอก หมู่ที่ ๔ และบ้านทับส่วย หมู่ที่ ๕ ตำบลหนองบัวดง อำเภอศิลาลาดจังหวัดศรีสะเกษ ตามแผนที่แสดงแนวเขตที่กำหนด หมายเลข ๕/๑๒แนบท้ายประกาศนี้(๖)ที่จับสัตว์น้ำแม่น้ำเสียว (วังหว้า) บริเวณท้องที่บ้านหนองบัวดง หมู่ที่ ๑หมู่ที่ ๒ และหมู่ที่ ๖ ตำบลหนองบัวดง อำเภอศิลาลาด จังหวัดศรีสะเกษตามแผนที่แสดงแนวเขตที่กำหนดหมายเลข ๖/๑๒ แนบท้ายประกาศนี้(๗) ที่จับสัตว์น้ำแม่น้ำเสียว (โรงสูบน้ำบ้านทับส่วย)บริเวณท้องที่บ้านทับส่วย หมู่ที่ ๕ ตำบลหนองบัวดง อำเภอศิลาลาด จังหวัดศรีสะเกษตามแผนที่แสดงแนวเขตที่กำหนด หมายเลข ๗/๑๒ แนบท้ายประกาศนี้(๘)ที่จับสัตว์น้ำแม่น้ำมูล (กุดฮี) บริเวณท้องที่บ้านด่าน หมู่ที่ ๕ ตำบลด่าน อำเภอราษีไศลจังหวัดศรีสะเกษ ตามแผนที่แสดงแนวเขตที่กำหนด หมายเลข ๘/๑๒ แนบท้ายประกาศนี้(๙)ที่จับสัตว์น้ำแม่น้ำมูล (สถานีสูบน้ำด้วยระบบไฟฟ้า) บริเวณท้องที่บ้านโนนสังข์ หมู่ที่ ๘ ตำบลด่าน อำเภอราษีไศล จังหวัดศรีสะเกษตามแผนที่แสดงแนวเขตที่กำหนด หมายเลข ๙/๑๒ แนบท้ายประกาศนี้(๑๐) ที่จับสัตว์น้ำแม่น้ำมูล (เลิงนางซาว)บริเวณท้องที่บ้านดงแดง หมู่ที่ ๙ บ้านดงเจริญหมู่ที่ ๑๒ ตำบลด่าน อำเภอราษีไศล จังหวัดศรีสะเกษ ตามแผนที่แสดงแนวเขตที่กำหนดหมายเลข ๑๐/๑๒(๑๑)ที่จับสัตว์น้ำแม่น้ำมูล (กุดเป่ง) บริเวณท้องที่บ้านด่าน หมู่ที่ ๓ และหมู่ที่ ๑๐ตำบลด่าน อำเภอราษีไศล จังหวัดศรีสะเกษ ตามแผนที่แสดงแนวเขตที่กำหนด หมายเลข ๑๑/๑๒แนบท้ายประกาศนี้(๑๒)ที่จับสัตว์น้ำอ่างเก็บน้ำวังหิน บริเวณท้องที่ในเขตท้องที่บ้านสร้างบาก หมู่ที่ ๑ตำบลวังหิน และบ้านดอนพระเจ้า หมู่ที่ ๑๙ ตำบลบุสูง อำเภอวังหิน จังหวัดศรีสะเกษตามแผนที่แสดงแนวเขตที่กำหนด หมายเลข ๑๒/๑๒ แนบท้ายประกาศนี้ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๙ สิงหาคม พ.ศ. ๒๕๖๑ธวัชสุระบาลผู้ว่าราชการจังหวัดศรีสะเกษประธานกรรมการประมงประจำจังหวัดศรีสะเกษ[เอกสารแนบท้าย]๑. แผนที่ท้ายประกาศคณะกรรมการประมงประจำจังหวัดศรีสะเกษเรื่อง กำหนดเขตพื้นที่รักษาพันธุ์สัตว์น้ำ พ.ศ. ๒๕๖๑(ดูข้อมูลตามภาพกฎหมาย)ปุณิกา/จัดทำ๒๘มีนาคม ๒๕๖๒นุสรา/ตรวจ๒๙มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๒๘ ง/หน้า ๑๕/๑๘กันยายน ๒๕๖๑